ai4bharat/Pralekha huggingface dataset:
વહાણવટા મંત્રાલય
જહાજ મંત્રાલયે ભારતીય બંદરો અને ચાર્ટર્ડ ફ્લાઇ્ટસ પર 1 લાખથી વધારે ક્રૂ સભ્યોના બદલાવ માટે સુવિધા પૂરી પાડી
ભારત સમગ્ર વિશ્વમાં સૌથી વધુ ક્રૂમાં બદલાવ કરનારો એકમાત્ર દેશ
શ્રી મનસુખ માંડવિયાએ મહામારી દરમિયાન ફસાયેલા નાવિકોને સુવિધા પૂરી પાડવાના પ્રયત્નોની પ્રશંસા કરી
જહાજ મંત્રાલયે ભારતીય બંદરો ઉપર અને ચાર્ટર્ડ ફ્લાઇટ્સ દ્વારા 1,00,000 ક્રૂના બદલાવની સુવિધા પૂરી પાડી છે. તે સમગ્ર વિશ્વમાં ક્રૂની અદલા-બદલીની સૌથી મોટી સંખ્યા છે. ક્રૂના બદલાવમાં એક જહાજના ક્રૂના સભ્યોની અન્ય જહાજના સભ્યો સાથે અદલા-બદલી અને જહાજ ઉપર ચઢવા અને જહાજ ઉપરથી ઉતરવાની પ્રક્રિયાઓનો સમાવેશ થાય છે.
કોરોના મહામારી દરમિયાન સમુદ્રી ક્ષેત્ર સૌથી ખરાબ રીતે પ્રભાવિત થયેલા ક્ષેત્ર પૈકીનું એક હતું. આ તમામ વિપરિત પરિસ્થિતિઓમાં પણ, તમામ ભારતીય બંદરો કાર્યરત રહ્યાં હતાં અને તેના દ્વારા સમગ્ર મહામારી દરમિયાન આવશ્યક સેવાઓ પૂરી પાડવામાં આવી હતી. ભારત અને વિશ્વ માટે સરળ પૂરવઠા શ્રૃંખલાનો મુખ્ય આધાર સમુદ્રી નાવિકો હતા. સમુદ્રી નાવિકોએ સમગ્ર વિશ્વમાં વિવિધ દેશો દ્વારા લાદવામાં આવેલા લૉકડાઉન અને હેરફેરના નિયંત્રણો તથા જહાજ ઉપર ચઢવા અને ઉતરવાની પ્રક્રિયા બંધ રહેવાના કારણે મુશ્કેલીનો સામનો કરવો પડ્યો હતો.
રાજ્ય કક્ષાના જહાજ પરિવહન મંત્રી  શ્રી મનસુખ માંડવિયાએ જહાજ પરિવહન મહાનિદેશક દ્વારા હાથ ધરવામાં આવેલા અવિરત પ્રયત્નોની, ખાસ કરીને આ મુશ્કેલ સમય દરમિયાન ફસાયેલા નાવિકોને સુવિધા પૂરી પાડવાના પગલાની પ્રશંસા કરી હતી. મંત્રીએ મહાનિદેશકને સમુદ્રી નાવિકોને સુવિધા પૂરી પાડવા મજબૂત ફરિયાદ નિવારણ માળખું ઊભું કરવાની સૂચના આપી હતી. તેમણે તે બાબત સુનિશ્ચિત કરવા ઉપર ખાસ ભાર મૂક્યો હતો કે, સમુદ્રી નાવિકો આ મુશ્કેલ સમય દરમિયાન મંત્રાલયનો સંપર્ક સાધવા માટે સક્ષમ હોવા જોઇએ અને કોઇપણ સમુદ્રી નાવિકને નબળા ફરિયાદ નિવારણ માળખાના કારણે મુશ્કેલીનો સામનો ન કરવો પડે.
મહામારીના સમયગાળા દરમિયાન સમુદ્રી પરિવહન જાળવી રાખવા માટે જહાજ પરિવહન મહાનિદેશકે સમુદ્રી સફર માટે જરૂરી વિવિધ પ્રમાણપત્રોની સમય મર્યાદામાં વધારો, પ્રવાસ ઑનલાઇન ઇ-પાસ સુવિધા વગેરે જેવી વિવિધ પહેલો હાથ ધરી હતી. જહાજ પરિવહન મંત્રીને પૂરી પાડવામાં આવેલી જાણકારીમાં જહાજ પરિવહન મહાનિદેશક શ્રી અમિતાભ કુમારે જણાવ્યું હતું કે,“ચાર્ટર્ડ ફ્લાઇટ્સના સમુદ્રી નાવિકોના પ્રમાણીકરણ અને ઑનલાઇન જહાજ નોંધણીની સાથે-સાથે ફસાયેલા સમુદ્રી મુસાફરોની વિગતો અપલોડ કરવા તથા ચાર્ટરને ઑનલાઇન લાઇસન્સ આપવા માટે ઑનલાઇન સુવિધાનું સર્જન કરવામાં આવ્યું હતું.”
જહાજ પરિવહન મહાનિદેશકને ઇ-મેઇલ, ટ્વિટ્સ અને પત્રો મારફતે હિતધારકો પાસેથી 2,000થી વધુ સંદેશાઓ પ્રાપ્ત થયા હતા અને તેમની જરૂરિયાતો પૂરી કરવા માટે ત્વરિત પ્રતિક્રિયાત્મક કાર્યવાહી હાથ ધરવામાં આવી હતી. જહાજ પરિવહન મહાનિદેશક દ્વારા ટૂંકાગાળાના અભ્યાસક્રમો માટે ઇ-લર્નિંગ અને ઑનલાઇન વર્ચ્યુઅલ અભ્યાસક્રમ પણ શરૂ કરવામાં આવ્યાં હતો અને ઇ-લર્નિંગ માટે 35,000થી વધારે વિદ્યાર્થીઓએ નોંધણી કરાવી હતી. ઑનલાઇન અભ્યાસક્રમ પૂર્ણ કર્યા પછી સમુદ્રી નાવિકો માટે ઑનલાઇન નિર્ગમન પરીક્ષા હાથ ધરવામાં આવી રહી છે અને હવે તેઓ કોવિડ-19 મહામારીના આ અભૂતપૂર્વ સમયગાળામાં પોતાના ઘરેથી જ સુવિધાજનક રીતે પરીક્ષામાં ઉપસ્થિત થઇ શકે છે.
SD/GP/BT
(Visitor Counter : 180
નાણા મંત્રાલય
24.01.2022 સુધી અટલ પેન્શન યોજના હેઠળ 71 લાખથી વધુ ગ્રાહકો નોંધાયા
પેન્શન ફંડ રેગ્યુલેટરી એન્ડ ડેવલપમેન્ટ ઓથોરિટી  પાસેથી મળેલી માહિતી મુજબ, નાણાકીય વર્ષ 2021-22 દરમિયાન 24.01.2022 સુધી અટલ પેન્શન યોજના  હેઠળ 71,06,743 સબ્સ્ક્રાઇબર્સની નોંધણી કરવામાં આવી છે. રાજ્યસભામાં એક પ્રશ્નના લેખિત જવાબમાં કેન્દ્રીય નાણા રાજ્ય મંત્રી ડૉ. ભાગવત કિસનરાવ કરાડ દ્વારા આ જાણકારી અપાઈ હતી.
વધુ વિગતો આપતાં મંત્રીએ જણાવ્યું કે છેલ્લા પાંચ વર્ષમાં APY હેઠળ નોંધાયેલા સબ્સ્ક્રાઇબર્સની સંખ્યા નીચે મુજબ છે:
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
23,98,934
|
|
48,21,632
|
|
57,12,824
|
|
68,83,373
|
|
79,14,142
મંત્રી શ્રીએ વધુમાં જણાવ્યું કે અટલ પેન્શન યોજના  એ ભારત સરકારની 9મી મે, 2015ના રોજ શરૂ કરવામાં આવેલી એક યોજના છે, જેનો ઉદ્દેશ્ય તમામ ભારતીયો, ખાસ કરીને અસંગઠિત ક્ષેત્રમાં ગરીબો, વંચિતો અને કામદારો માટે સાર્વત્રિક સામાજિક સુરક્ષા વ્યવસ્થા બનાવવાનો છે. આ યોજના 1લી જૂન, 2015થી ચાલુ થઈ અને PFRDA દ્વારા સંચાલિત કરવામાં આવે છે. તે 18-40 વર્ષની વય વચ્ચેના ભારતના એવા તમામ નાગરિકો માટે ખુલ્લી છે કે જેમનું બેંક અથવા પોસ્ટ ઓફિસમાં બચત બેંક ખાતું છે.
આ યોજના હેઠળ પાંચ પેન્શન પ્લાન સ્લેબ ઉપલબ્ધ છે, જેમ કે રૂ. 1000, રૂ. 2000, રૂ. 3000, રૂ. 4000, અને રૂ. 5000 આપવાની ભારત સરકાર દ્વારા 60 વર્ષની વયે ગ્રાહકને ખાતરી આપવામાં આવે છે. સબ્સ્ક્રાઇબરના મૃત્યુ પર, ભારત સરકાર દ્વારા જીવનસાથીને સમાન પેન્શનની ખાતરી આપવામાં આવે છે, એમ મંત્રી શ્રીએ જણાવ્યું હતું.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 314
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 59.55 કરોડ લોકોને રસી આપવામાં આવી
છેલ્લા 24 કલાકમાં ભારતમાં 37,593 નવા કેસ નોંધાયા
સક્રિય કેસ કુલ કેસનાં 1% થી પણ ઓછા થયા, હાલમાં ૦.99%
ભારતમાં સક્રિય કેસનું ભારણ 3,22,327 થયું
સાજા થવાનો દર હાલમાં 97.67% નોંધાયો
છેલ્લા 24 કલાકમાં 34,169 દર્દીઓ સાજા થયા, કુલ વધીને 3,17,54,281 દર્દીઓ સાજા થયા
સાપ્તાહિક પોઝિટિવીટી દર છેલ્લા 61 દિવસથી 3% કરતા ઓછો થઈ ગયો છે, હાલમાં 1.92% છે
દૈનિક પોઝિટિવીટી દર 2.10% પહોંચ્યો, જે છેલ્લા 30 દિવસથી 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 51.11 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
મંત્રીમંડળે સ્પેક્ટ્રમની હરાજીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સંદેશાવ્યવહાર વિભાગ દ્વારા કરવામાં આવેલી સ્પેક્ટ્રમની હરાજીની દરખાસ્તને મંજૂરી આપી દીધી છે જેના મારફતે સફળ બોલી લગાવનારાઓને વ્યાપારી ધોરણે મોબાઇલ સેવાઓ પૂરી પાડવા માટે સ્પેક્ટ્રમની ફાળવણી કરવામાં આવશે.
આ હરાજી 700 MHz, 800 MHz, 900 MHz, 1800 MHz, 2100 MHz, 2300 MHz અને 2500 MHz આવૃત્તિ બેન્ડ્સના સ્પેક્ટ્રમ માટે કરવામાં આવશે. આ સ્પેક્ટ્રમ 20 વર્ષની માન્યતા માટે ફાળવવામાં આવશે. આ અંતર્ગત કુલ 2251.25 MHz સ્પેક્ટ્રમ માટે હરાજી કરવામાં આવે જેનું કુલ મૂલ્ય રૂ. 3,92,332.70 કરોડ  છે.
હરાજી દ્વારા સ્પેક્ટ્રમનો ઉપયોગ કરવાનો અધિકાર મેળવીને, હાલ અસ્તિત્વમાં રહેલા ટેલિકોમ સેવા પ્રદાતાઓ તેમની વર્તમાન નેટવર્ક ક્ષમતામાં વધારો કરી શકશે જ્યારે નવા ખેલાડીઓ તેમની સેવાઓનો પ્રારંભ કરી શકશે.
આ હરાજીમાં, બોલીકર્તાઓએ માપદંડો/શરતો એટલે કે, બોલીકર્તાઓ જેમાં પોતાની બોલી દાખલ કરી શકશે તે બ્લૉકનું કદ, સ્પેક્ટ્રમ કેપ એટલે કે, હરાજી પૂરી થયા પછી પ્રત્યેક બોલીકર્તા મહત્તમ સંખ્યામાં રાખી શકે તે સ્પેક્ટ્રમની સંખ્યા, રોલઆઉટ જવાબદારીઓ અને ચુકવણીની શરતો વગેરેનું પાલન કરવાનું રહેશે.
સફળ બોલીકર્તાઓ એક જ વખતમાં માં તેમની સંપૂર્ણ રકમની ચુકવણી શકે છે અથવા ચોક્કસ અપફ્રન્ટ રકમ  ચુકવવા માટેનો વિકલ્પ પસંદ કરી શકે છે અને બાકીની રકમ બે વર્ષનો મોરેટોરિયમ  સમયગાળો પૂરો થયા પછી મહત્તમ 16 સમાન હપતામાં ચુકવવાની રહેશે.
સફળ બોલીકર્તાએ બોલીની રકમ ઉપરાંત, આ હરાજી મારફતે મેળવેલા સ્પેક્ટ્રમ માટે સ્પેક્ટ્રમ વપરાશ ચાર્જ અનુસાર વાયરલાઇન સેવાઓ સિવાય સમાયોજિત સકલ આવક ની 3% રકમ ચુકવવાની રહેશે.
સ્પેક્ટ્રમ હરાજી એ સફળ બોલીકર્તાને સ્પેક્ટ્રમની ફાળવણી કરવા માટેની પારદર્શક પ્રક્રિયા છે. પૂરતા પ્રમાણમાં સ્પેક્ટ્રમની ઉપલબ્ધતાથી ગ્રાહકો માટે ટેલિકોમ સેવાઓની ગુણવત્તામાં વધારો થાય છે.
આર્થિક વિકાસ સાથે પ્રબળ જોડાણ, પ્રત્યક્ષ અને પરોક્ષ રોજગારી સર્જન અને ડિજિટલ ભારતના વિસ્તરણ સાથે વર્તમાન સમયમાં ટેલિકોમ ક્ષેત્ર એક મહત્વપૂર્ણ ઇન્ફ્રાસ્ટ્રક્ચર પ્રદાતા છે તે બાબત હાલમાં સાંદર્ભિક છે. આથી, મંત્રમંડળના ઉપરોક્ત નિર્ણયના પગલે તમામ પાસાઓ પર ઘણો હિતકારક પ્રભાવ પડશે તેવી અપેક્ષા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી 18 જાન્યુઆરીએ અમદાવાદ મેટ્રો રેલ પ્રોજેકટ ફેઝ-2 અને સુરત મેટ્રો રેલ પ્રોજેકટનું ભૂમિ પૂજન કરશે
પ્રધાનમંત્રી શ્રી નરેન્દ્ર મોદી 18 જાન્યુઆરીના રોજ સવારે 10:30 કલાકે વિડીયો કોન્ફરન્સિંગના માધ્યમથી અમદાવાદ મેટ્રો રેલ પ્રોજેકટ ફેઝ-2 અને સુરત મેટ્રો રેલ પ્રોજેકટનું ભૂમિ પૂજન કરશે. ગુજરાતના રાજ્યપાલ, કેન્દ્રના ગૃહમંત્રી, ગુજરાતના મુખ્ય મંત્રી અને કેન્દ્રના આવાસ અને શહેરી બાબતોના મંત્રી આ પ્રસંગે હાજર રહેશે. મેટ્રો પ્રોજેકટ મારફતે આ શહેરોને પર્યાવરણલક્ષી ‘માસ રેપિડ ટ્રાન્ઝીટ સિસ્ટમ’ પૂરી પાડવામાં આવશે.
અમદાવાદ મેટ્રો રેલ પ્રોજેકટ ફેઝ-2 અંગે
અમદાવાદ મેટ્રો રેલ પ્રોજેકટ ફેઝ-2 એ 28.25 કિ.મી. લંબાઈ ધરાવતો બે કોરિડોર ધરાવતો પ્રોજેકટ છે. મોટેરા સ્ટેડિયમથી મહાત્મા મંદિર સુધીનો તેનો કોરિડોર-1, 22.8 કિ.મી. લંબાઈ ધરાવે છે. તેનો જીએનએલયુથી ગીફટ સીટી સુધીનો કોરિડોર- 2, 5.4 કિ.મી.ની લંબાઈ ધરાવતો પ્રોજેકટ છે. ફેઝ-2ને સંપૂર્ણપણે પૂરો કરવામાં રૂ. 5384 કરોડનો ખર્ચ થશે.
સુરત મેટ્રો રેલ પ્રોજેકટ અંગે
સુરત મેટ્રો રેલ પ્રોજેકટ 40.35 કિ.મી.ની લંબાઈ ધરાવતો 2 કોરિડોરનો પ્રોજેકટ છે. તેનો સરથાણાથી ડ્રીમ સીટી સુધીનો કોરિડોર- 1, 21.61 કિ.મી.ની લંબાઈ ધરાવે છે. ભેંસાણથી સરોઈ સુધીનો કોરિડોર-2, 18.74 કિ. મી.ની લંબાઈ ધરાવે છે. પ્રોજેકટ પૂરો કરવામાં કુલ રૂ. 12,020 કરોડનો ખર્ચ થશે. આ પ્રોજેકટ પૂર્ણ કરવામાં રૂ. 12020 કરોડનો ખર્ચ થશે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 83.39 કરોડ લોકોને રસી આપવામાં આવી
છેલ્લા 24 કલાકમાં ભારતમાં 31,923 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.90% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 3,01,640 થયું, 187 દિવસમાં સૌથી ઓછું
સાજા થવાનો દર હાલમાં 97.77% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 31,990 દર્દીઓ સાજા થયા, કુલ વધીને 3,28,15,731 દર્દીઓ સાજા થયા
સાપ્તાહિક પોઝિટિવીટી દર છેલ્લા 90 દિવસથી 3% કરતા ઓછો થઈ ગયો છે, હાલમાં 2.11% છે
દૈનિક પોઝિટિવીટી દર 2.09% પહોંચ્યો, છેલ્લા 24 દિવસથી 3% કરતા ઓછો
કુલ 55.83 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 177
પ્રધાનમંત્રીનું કાર્યાલય
પ્રધાનમંત્રીએ શ્રી જગન્નાથરાવ જોશીજીને તેમની 101મી જન્મજયંતી નિમિત્તે શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ ભારતીય જન સંઘ અને ભારતીય જનતા પાર્ટીના વરિષ્ઠ નેતા શ્રી જગન્નાથરાવ જોશીજીને તેમની 101મી જન્મજયંતી નિમિત્તે શ્રદ્ધાંજલિ આપી હતી.
પ્રધાનમંત્રીએ એક ટ્વીટમાં કહ્યુંઃ
“હું શ્રી જગન્નાથરાવ જોશીજીને તેમની 101મી જન્મજયંતી નિમિત્તે શ્રદ્ધાંજલિ અર્પુ છું. જગન્નાથરાવ જોશીજી નોંધપાત્ર આયોજક હતા અને લોકોની વચ્ચે અથાક રીતે કામ કર્યુ હતું. તેમની જનસંઘ અને ભાજપાને મજબૂત કરવામાં તેમની ભૂમિકા વ્યાપકપણે સૌ જાણે છે. તેઓ એક પ્રતિભાશાળી વિદ્વાન અને બૌદ્ધિક પણ હતા.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ એશિયન ગેમ્સમાં બ્રોન્ઝ મેડલ જીતવા બદલ મહિલા સ્ક્વોશ ટીમને બિરદાવી
પ્રધાનમંત્રી શ્રી નરેન્દ્ર મોદીએ એશિયન ગેમ્સમાં બ્રોન્ઝ મેડલ જીતવા બદલ મહિલા સ્ક્વોશ ટીમની પ્રશંસા કરી હતી. શ્રી મોદીએ આ સિદ્ધિ માટે દીપિકા પલ્લીકલ, જોશના ચિનપ્પા, અનાહત સિંહ અને તન્વીને અભિનંદન પાઠવ્યા હતા.
X પોસ્ટમાં, PMએ કહ્યું;
“આપણી સ્ક્વોશ મહિલા ટીમે એશિયન ગેમ્સમાં બ્રોન્ઝ મેડલ જીત્યો તેનો આનંદ છે. હું @DipikaPallikal, @joshnachinappa, @Anahat_Singh13 અને તન્વીને તેમના પ્રયાસો માટે અભિનંદન આપું છું. હું તેમને તેમના ભાવિ પ્રયાસો માટે પણ ખૂબ ખૂબ શુભેચ્છા પાઠવું છું.”
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ સીધીના બસ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો, સહાય મંજૂર કરી
પ્રધાનમંત્રી, શ્રી નરેન્દ્ર મોદીએ મધ્યપ્રદેશના સીધી ખાતે બસ અકસ્માતમાં મૃત્યુ પામેલા લોકો પ્રત્યે શોક વ્યક્ત કર્યો હતો.
પ્રધાનમંત્રી કાર્યાલયે પ્રધાનમંત્રીને ટાંકતા એક ટ્વીટમાં કહ્યું, “મધ્યપ્રદેશના સીધીમાં ભયાનક બસ અકસ્માત થયો. શોકગ્રસ્ત પરિવારોને આશ્વાસન. બચાવ અને રાહત કાર્યમાં સ્થાનિક તંત્ર કાર્યરત છે.”
પ્રધાનમંત્રીએ મૃતકોના પરિજનોને સહાય પણ મંજૂર કરી છે. પીએમઓએ ટ્વીટ કરીને કહ્યું, “PM @narendramodi એ પ્રધાનમંત્રીના રાષ્ટ્રીય રાહત કોષમાંથી મધ્યપ્રદેશના સીધી ખાતે બસ અકસ્માતમાં મૃત્યુ પામેલા દરેક વ્યક્તિના નજીકના પરિજનને રૂ. 2 લાખની સહાય મંજૂર કરી છે. જ્યારે ગંભીર રીતે ઘાયલ લોકોને રૂ. 50000 આપવામાં આવશે.”
SD/GP/JD
(
ગૃહ મંત્રાલય
પ્રધાનમંત્રી શ્રી નરેન્દ્ર મોદીના નેતૃત્વમાં કેન્દ્ર સરકાર સિક્કિમ સાથે ખભે ખભા મિલાવીને ઉભી છે
કેન્દ્રએ સ્ટેટ ડિઝાસ્ટર રિસ્પોન્સ ફંડ  માંથી સિક્કિમને તેનો હિસ્સો છોડવાની મંજૂરી આપી
રાજ્યમાં થયેલા નુકસાનનું મૂલ્યાંકન કરવા માટે આંતર-મંત્રાલય કેન્દ્રીય ટીમ  ની રચના કરવામાં આવી છે
પ્રધાનમંત્રી શ્રી નરેન્દ્ર મોદીના નેતૃત્વ હેઠળની કેન્દ્ર સરકાર સિક્કિમ સાથે ખભે ખભા મિલાવીને ઊભી છે. કેન્દ્ર સરકારે સિક્કિમ સરકારને શક્ય તમામ મદદની ખાતરી આપી છે. કેન્દ્રીય ગૃહ મંત્રી અને સહકારિતા મંત્રી, શ્રી અમિત શાહે સિક્કિમને મદદ કરવા માટે વર્ષ 2023-24 માટે રાજ્યના અસરગ્રસ્ત લોકોને રાહતના પગલાં પૂરા પાડવામાં અગાઉથી રૂ. 44.80 કરોડની રકમના સેન્ટ્રલ શેર ઓફ સ્ટેટ ડિઝાસ્ટર રિસ્પોન્સ ફંડ ના બંને હપ્તાઓ રિલીઝ કરવાની મંજૂરી આપી છે. વધુમાં, ગ્લેશિયલ લેક આઉટબર્સ્ટ ફ્લડ /ક્લાઉડ બર્સ્ટ/ફ્લેશ પૂરને કારણે થયેલા નુકસાનનું મૂલ્યાંકન કરવા માટે, ગૃહ મંત્રાલયે આંતર-મંત્રાલય કેન્દ્રીય ટીમ  ની રચના કરી છે, જે રાજ્ય ટૂંક સમયમાં અસરગ્રસ્ત વિસ્તારોની મુલાકાત લેશે. IMCTના મૂલ્યાંકનના આધારે, નિર્ધારિત પ્રક્રિયા મુજબ, નેશનલ ડિઝાસ્ટર રિસ્પોન્સ ફંડ  તરફથી સિક્કિમને વધુ વધારાની કેન્દ્રીય સહાય મંજૂર કરવામાં આવશે.
4 ઑક્ટોબરના પ્રારંભિક કલાકોમાં, GLOF/ક્લાઉડ બર્સ્ટ/ફ્લેશ પૂરની ઘટનાઓને કારણે, તિસ્તા નદીમાં પ્રવાહમાં અચાનક વધારો થયો હતો, જેણે ઘણા પુલો, NH-10ના ભાગો, ચુંગથાંગ ડેમ ધોવાઈ ગયા હતા અને સિક્કિમમાં નદીની ખીણના ઉપરના ભાગમાં નાના શહેરો અને અનેક માળખાકીય પ્રોજેક્ટ્સ સહિત ઘણાને અસર કરી હતી.
કેન્દ્ર સરકાર દ્વારા સિક્કિમની સ્થિતિ પર 24x7ના ધોરણે ઉચ્ચ સ્તરે નજીકથી નજર રાખવામાં આવી રહી છે. કેન્દ્ર સરકાર પરિસ્થિતિનો અસરકારક રીતે સામનો કરવા માટે રાજ્ય સરકારના પ્રયત્નોને પૂરક બનાવવા સમયસર લોજિસ્ટિક્સ સંસાધનોને એકત્ર કરીને સિક્કિમ સરકારને સંપૂર્ણ સમર્થન આપી રહી છે. પૂરા પાડવામાં આવેલ લોજિસ્ટિક્સ સપોર્ટમાં નેશનલ ડિઝાસ્ટર રિસ્પોન્સ ફોર્સ ની પર્યાપ્ત; જરૂરી શોધ અને બચાવ સાધનો સાથે ભારતીય વાયુસેનાના હેલિકોપ્ટર અને આર્મીના જવાનોની ટીમોની જમાવટનો સમાવેશ થાય છે. વધુમાં, રાજ્યમાં ક્ષતિગ્રસ્ત ઈન્ફ્રાસ્ટ્રક્ચર અને સંચાર નેટવર્કને સમયસર પુનઃસ્થાપિત કરવા માટે પાવર, ટેલિકોમ્યુનિકેશન્સ અને રોડ, હાઈવે અને ટ્રાન્સપોર્ટ મંત્રાલયોની ટેકનિકલ ટીમો મદદ કરી રહી છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રમાં થયેલા બસ અકસ્માતમાં જાનહાની થવા પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મહારાષ્ટ્રના પાલઘર જિલ્લામાં થયેલા બસ અકસ્માતમાં જાનહાની થવા પર શોક વ્યક્ત કર્યો હતો.
પ્રધાનમંત્રીએ કહ્યું, “મહારાષ્ટ્રના પાલઘરમાં થયેલો બસ અકસ્માત દુર્ભાગ્યપૂર્ણ છે. પીડિત પરિવારોને મારી સહાનુભૂતિ તથા ઇજાગ્રસ્તો ઝડપથી સાજા થાય તેવી પ્રાર્થના. મહારાષ્ટ્ર સરકાર અસરગ્રસ્તોને શક્ય બધી જ મદદ પૂરી પાડશે.”
RP
(Visitor Counter : 118
પ્રધાનમંત્રીનું કાર્યાલય
ઇન્ડોનેશિયાના બાલીમાં ભારતીય સમુદાય અને ભારતના મિત્રો સાથે પ્રધાનમંત્રીનો વાર્તાલાપ
પ્રધાનમંત્રી શ્રી નરેન્દ્ર મોદીએ 15 નવેમ્બર 2022ના રોજ ઇન્ડોનેશિયાના બાલીમાં ભારતીય ડાયસ્પોરા અને ફ્રેન્ડ્સ ઑફ ઇન્ડિયાના 800થી વધુ સભ્યો સાથે સંબોધન કર્યું અને વાર્તાલાપ કર્યો. સમગ્ર ઇન્ડોનેશિયામાંથી વાઇબ્રન્ટ અને વૈવિધ્યસભર ભીડ એકઠી થઇ હતી.
તેમના સંબોધન દરમિયાન પ્રધાનમંત્રીએ ભારત અને ઇન્ડોનેશિયા વચ્ચેના ગાઢ સાંસ્કૃતિક અને સભ્યતાના સંબંધોને પ્રકાશિત કર્યા હતા. તેમણે બંને દેશો વચ્ચે કાયમી સાંસ્કૃતિક અને વેપાર જોડાણને ઉજાગર કરવા "બાલી જાત્રા"ની વર્ષો જૂની પરંપરાનો ઉલ્લેખ કર્યો. તેમણે ભારત અને ઇન્ડોનેશિયા વચ્ચે વિવિધ ક્ષેત્રોમાં સમાનતાઓને પણ પ્રકાશિત કરી.
પ્રધાનમંત્રી શ્રીએ તેમની દત્તક લીધેલી માતૃભૂમિ માટે સખત મહેનત અને સમર્પણ દ્વારા વિદેશમાં ભારતનું કદ અને પ્રતિષ્ઠા વધારવા માટે સમુદાયના સભ્યોની પ્રશંસા કરી હતી. તેમણે ભારત-ઇન્ડોનેશિયા સંબંધોના સકારાત્મક માર્ગ અને તેના મજબૂતીકરણમાં ભારતીય સમુદાયના સભ્યો દ્વારા ભજવવામાં આવેલી નિર્ણાયક ભૂમિકા વિશે પણ વાત કરી હતી.
પ્રધાનમંત્રીએ ભારતની વિકાસ ગાથા, તેની સિદ્ધિઓ અને ભારત વિવિધ ક્ષેત્રો જેમ કે ડિજિટલ ટેક્નોલોજી, ફાઇનાન્સ, આરોગ્ય, ટેલિકોમ અને અવકાશમાં કરી રહ્યું છે તેવા જબરદસ્ત પગલાઓ પર પ્રકાશ પાડ્યો હતો. તેમણે એ પણ ઉલ્લેખ કર્યો કે વિકાસ માટે ભારતના રોડમેપમાં વિશ્વની રાજકીય અને આર્થિક આકાંક્ષાઓનો સમાવેશ થાય છે અને આત્મનિર્ભર ભારતનું વિઝન વૈશ્વિક સારાની ભાવનાને મૂર્ત બનાવે છે.
પ્રધાનમંત્રીએ 8 થી 10 જાન્યુઆરી, 2023 દરમિયાન મધ્યપ્રદેશના ઈન્દોરમાં યોજાનાર આગામી પ્રવાસી ભારતીય દિવસ સંમેલનમાં અને પછીથી ગુજરાતમાં યોજાનાર પતંગ ઉત્સવમાં હાજરી આપવા માટે ભારતના સમુદાયના સભ્યો અને મિત્રોને આમંત્રણ આપ્યું હતું.
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 183.31 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 17.15 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,83,31,77,060
|
|
બાકી ઉપલબ્ધ
|
|
17,15,45,076
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 183.31 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 17.15 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 138
રસાયણ અને ખાતર મંત્રાલય
પરીક્ષણ બતાવે છે કે નેનો યુરિયા ખેડૂતોના પાકની ઉપજમાં વધારો કરી શકે છે અને નાઇટ્રોજનને 50%સુધી બચાવી શકે છે
નેશનલ ફર્ટિલાઇઝર્સ લિમિટેડ  અને રાષ્ટ્રીય કેમિકલ્સ એન્ડ ફર્ટિલાઇઝર્સ લિમિટેડ  એ નેનો યુરિયાના ઉત્પાદન માટે ટેકનોલોજી ટ્રાન્સફર માટે ઇફ્કો સાથે સમજૂતી પત્ર પર હસ્તાક્ષર કર્યા
નેનો-ફર્ટિલાઇઝર કદ-આધારિત ગુણો, ઉચ્ચ સપાટી-વોલ્યુમ ગુણોત્તર અને અનન્ય ગુણધર્મોને કારણે છોડના પોષણમાં ઉપયોગ માટે બહુ મહત્વ ધરાવે છે. નેનો-ખાતરો નિયંત્રિત રીતે છોડના પોષક તત્વોને બહાર કાઢે છે જે ઉચ્ચ પોષક ઉપયોગની કાર્યક્ષમતામાં ફાળો આપે છે.
ડાંગર, ઘઉં, સરસવ, મકાઈ, ટામેટા જેવા વિવિધ પાકો પર 7 ICAR સંશોધન સંસ્થા/રાજ્ય કૃષિ યુનિવર્સિટીઓમાં નેશનલ એગ્રીકલ્ચર રિસર્ચ સિસ્ટમ  દ્વારા રવિ/ઝૈદ 2019-20 દરમિયાન હાથ ધરવામાં આવેલા નેનો નાઇટ્રોજન  ના પ્રાયોગિક પરીક્ષણો કોબી, કાકડી, કેપ્સિકમ, ડુંગળી વગેરે કૃષિવિષયક રીતે યોગ્ય જણાયા હતા જે દર્શાવે છે કે નેનો નાઇટ્રોજન  જે નાઇટ્રોજનની બચત સાથે ખેડૂતોના પાકની ઉપજમાં 50%ની હદ સુધી વધારો કરી શકે છે.
નેનો યુરિયાના ઉત્પાદન માટે ટેકનોલોજી ટ્રાન્સફર માટે નેશનલ ફર્ટિલાઇઝર્સ લિમિટેડ  અને રાષ્ટ્રીય કેમિકલ્સ એન્ડ ફર્ટિલાઇઝર્સ લિમિટેડ  ડીઓએફના પીએસયુએ ઇન્ડિયન ફાર્મર્સ ફર્ટિલાઇઝર્સ કોઓપરેટિવ લિમિટેડ  સાથે સમજૂતી કરાર પર હસ્તાક્ષર કર્યા છે.
ઇફકોએ ગુજરાતના કલોલ ખાતે સ્થાપવામાં આવેલી નેનો ફર્ટિલાઇઝર પ્લાન્ટ સુવિધામાંથી ઉત્પાદિત નેનો યુરિયા  ની નિકાસ માટે ખાતર વિભાગ પાસેથી પરવાનગી માંગી છે.
આ માહિતી આરોગ્ય અને પરિવાર કલ્યાણ અને રસાયણો અને ખાતર મંત્રી શ્રી મનસુખ માંડવિયાએ આજે રાજ્યસભામાં એક લેખિત જવાબમાં આપી હતી.
SD/GP/BT
(Visitor Counter : 214
પ્રધાનમંત્રીનું કાર્યાલય
પ્રધાનમંત્રીએ ભૂતપૂર્વ રાજ્યપાલ શ્રી ઓ.પી. કોહલીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પૂર્વ રાજ્યપાલ શ્રી ઓ.પી. કોહલીના નિધન પર ઘેરા શોકની લાગણી વ્યક્ત કરી છે.
એક ટ્વીટમાં, પ્રધાનમંત્રીએ કહ્યું;
"શ્રી ઓ.પી. કોહલી જીના નિધનથી દુઃખી છું. તેમણે દિલ્હીમાં અમારી પાર્ટીને મજબૂત બનાવવામાં મહત્વની ભૂમિકા ભજવી હતી. સાંસદ અને રાજ્યપાલ તરીકે, તેમણે લોક કલ્યાણના મુદ્દાઓ પર ધ્યાન કેન્દ્રિત કર્યું હતું. તેઓ શિક્ષણ ક્ષેત્ર વિશે પણ જુસ્સાદાર હતા. મારા વિચારો તેમના પરિવાર સાથે છે. ઓમ શાંતિ."
GP/JD
(
સંચાર અને સુચના પ્રૌદ્યોગિકી મંત્રાલય
ગુજરાત LSA, DoTની સ્ટીયરિંગ કમિટી દ્વારા ગાંધીનગરમાં 5G ટ્રાયલ
ટેલિકોમ્યુનિકેશન વિભાગ , ગુજરાતમાં 27.05.2021ના રોજ 5G પરીક્ષણ માટે,જેમને લાઇસન્સ અને સ્પેક્ટ્રમ ફાળવવામાં આવ્યા જેમાં વોડાફોન આઈડિયા લિમિટેડ ગાંધીનગરમાં , માણસા  અને ઉનાવા, નોકિયા સાથે સાધનોના સપ્લાયર તરીકે તેમજ જામનગરમાં રિલાયન્સ જિયો ઈન્ફોકોમ  સેમસંગ સાથે સાધનોના સપ્લાયર તરીકે સામેલ છે.
5G માટે ગુજરાત LSA, DoTની સ્ટીયરિંગ કમિટી કે જેમાં શ્રી સુમિત મિશ્રા ડિરેક્ટર, શ્રી વિકાસ દધીચ ડિરેક્ટર અને શ્રી સૂર્યશ ગૌતમ મદદનીશ વિભાગીય ઈજનેરનો સમાવેશ થાય છે, તેમણે 11.11.2021 ના રોજ, વોડાફોન આઈડિયા લિમિટેડ અને નોકિયાની તકનીકી ટીમ સાથે ગાંધીનગર ખાતે પરીક્ષણ સ્થળોની મુલાકાત લીધી.
ટીમે ગાંધીનગરની મહાત્મા મંદિર 5G સાઇટ પર ડેટા સ્પીડ તપાસી હતી, જે લગભગ 1.5 Gbps - 4G કરતાં લગભગ 100 ગણી ઝડપી હોવાનું જણાયું હતું. સ્પીડ ટેસ્ટ નોન-સ્ટેન્ડઅલોન 5G મોડ પર કરવામાં આવ્યો હતો.
સાઇટ પર ગુજરાત LSA, DoT ટીમ દ્વારા નીચેના ચાર ઉપયોગના કેસોનું પણ પરીક્ષણ કરવામાં આવ્યું હતું:-
1. 360 ડિગ્રી વર્ચ્યુઅલ રિયાલિટી કન્ટેન્ટ પ્લેબેક - વપરાશકર્તા 5G પર સર્વર પ્રદાન કરતી સામગ્રી સાથે જોડાય છે અને વર્ચ્યુઅલ રિયાલિટીમાં સ્થાનનો અનુભવ કરે છે, જાણે કે તે પ્રત્યક્ષ રીતે ત્યાં હોય.
2. વર્ચ્યુઅલ રિયાલિટી કનેક્ટેડ ક્લાસરૂમ - 5G નેટવર્ક દ્વારા 360° લાઇવ સ્ટ્રીમિંગ દ્વારા વિદ્યાર્થીઓ સુધી રિમોટલી પહોંચવા માટે શિક્ષકને સુવિધા આપે છે. વિદ્યાર્થીને ખાનગી પાઠની અનુભૂતિ થાય છે, જ્યાં તે શિક્ષક સાથે વૉઇસ ચેટ અથવા કસરત દ્વારા વાર્તાલાપ કરી શકે છે.
3. 5G ઇમર્સિવ ગેમિંગ - ગેમર્સની હિલચાલ ઓનલાઈન કેપ્ચર કરવામાં આવે છે અને 5G નેટવર્ક મારફતે ગેમિંગ પ્લેટફોર્મ પર મોકલવામાં આવે છે જ્યાં તેને પ્રી-રેકોર્ડેડ ગેમિંગ વીડિયોમાં મર્જ કરવામાં આવે છે.
4. આર્ટિફિશિયલ ઇન્ટેલિજન્સ આસિસ્ટેડ 360 ડિગ્રી કેમેરા - 360-ડિગ્રી કેમેરામાંથી રીઅલ ટાઇમ વિડિયો સ્ટ્રીમ 5G નેટવર્ક દ્વારા અપલોડ કરવામાં આવે છે; એન્ડ યુઝર્સ વાસ્તવિક 360 અનુભવ મેળવે છે અને વધારાની આર્ટિફિશયલ ઈન્ટેલિજન્સ સાથે, તે લોકો, બેગ, બોટલ, લેપટોપ વગેરે જેવી વસ્તુઓ પણ શોધી શકે છે.
ઉપયોગના કેસ સ્ટેન્ડઅલોન 5G મોડનો ઉપયોગ કરીને પરીક્ષણ કરી રહ્યા હતા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 263
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રને નવા વર્ષની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાષ્ટ્રને તેમના નવા વર્ષની શુભેચ્છાઓ પાઠવી છે.
એક ટ્વિટમાં, પ્રધાનમંત્રીએ કહ્યું;
"હેપ્પી 2022!
આ વર્ષ દરેકના જીવનમાં આનંદ અને સારું સ્વાસ્થ્ય લાવે તેવી પ્રાર્થના.
આપણે પ્રગતિ અને સમૃદ્ધિની નવી ઊંચાઈઓ સર કરતા રહીએ અને આપણા મહાન સ્વાતંત્ર્ય સેનાનીઓના સપનાને સાકાર કરવા માટે વધુ મહેનત કરીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ હનુમાન જયંતીના શુભ પ્રસંગે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હનુમાન જયંતી નિમિત્તે લોકોને શુભેચ્છા પાઠવી
એક ટ્વીટમાં પ્રધાનમંત્રી શ્રી નરેન્દ્ર મોદીએ કહ્યું કે, હનુમાન જયંતીનો શુભ પ્રસંગ ભગવાન હનુમાનની કરુણા અને સમર્પણને યાદ કરવાનો દિવસ છે. પ્રધાનમંત્રીએ કોરોના સામેની લડતમાં તેમના આશીર્વાદ માંગ્યા હતા અને ઈચ્છ્યું હતું કે તેમનું જીવન અને આદર્શો આપણા બધાને પ્રેરણા આપે .
સંરક્ષણ મંત્રાલય
સંરક્ષણ મંત્રાલયે ત્રણ ખાનગી ક્ષેત્રની બેંકોને વિદેશી ખરીદીમાં નાણાકીય સેવાઓ પૂરી પાડવા માટે મંજૂરી આપી
ડિપાર્ટમેન્ટ ઓફ ફાયનાન્સિયલ સર્વિસીસ દ્વારા ખાનગી ક્ષેત્રની બેંકોને સરકારી કારોબારમાં સામેલ કરવાની વ્યવસ્થા કર્યા બાદ હવે સંરક્ષણ મંત્રાલયે ત્રણ ખાનગી ક્ષેત્રની બેંકો - HDFC બેંક લિ., ICICI બેંક અને એક્સિસ બેંકને પણ મંત્રાલય દ્વારા વિદેશી ખરીદીઓ અંગે, ક્રેડિટ લેટર્સ જારી કરવા અને ડાયરેક્ટ બેંક ટ્રાન્સફર કરવા અધિકાર આપવામાં આવ્યો છે. માટે સશક્ત. આ સંદર્ભમાં, સંરક્ષણ મંત્રાલય વતી PCDA એ તાજેતરમાં નવી દિલ્હીમાં આ ત્રણ બેંકો સાથે સમજૂતી કરાર  પર હસ્તાક્ષર કર્યા હતા.
અત્યાર સુધી સંરક્ષણ મંત્રાલયને આ સેવાઓ પ્રદાન કરવા માટે માત્ર અધિકૃત જાહેર ક્ષેત્રની બેંકોનો ઉપયોગ કરવામાં આવતો હતો. હવે પ્રથમ વખત, ત્રણ ખાનગી ક્ષેત્રની બેંકોને પણ સંરક્ષણ મંત્રાલય દ્વારા વિદેશી ખરીદી માટે નાણાકીય સેવાઓ પ્રદાન કરવાની મંજૂરી આપવામાં આવી છે.
પસંદગીની બેંકોને એક વર્ષ  એકસાથે મુડી અને આવકની બાજુએ રૂ. 2000 કરોડના ક્રેડિટ લેટર્સ જારી કરવાની પરવાનગી આપવામાં આવી શકે છે. આ બેંકોની કામગીરી પર નિયમિતપણે નજર રાખવામાં આવશે જેથી જરૂર પડ્યે આગળની કાર્યવાહી કરી શકાય.
SD/GP/JD
(Visitor Counter : 184
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 87.66 કરોડ લોકોને રસી આપવામાં આવી
ભારતમાં 20,000 કરતા ઓછા દૈનિક નવા કેસ; છેલ્લા 24 કલાકમાં 18,870 નવા કેસ
સક્રિય કેસ કુલ કેસનાં 1% કરતા ઓછા છે, હાલમાં 0.84% છે માર્ચ 2020 પછી સૌથી ઓછું
ભારતમાં સક્રિય કેસનું ભારણ 2,82,520 થયું, 194 દિવસમાં સૌથી ઓછું
સાજા થવાનો દર હાલમાં 97.83% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 28,178 દર્દીઓ સાજા થયા, કુલ વધીને 3,29,86,180 દર્દીઓ સાજા થયા
સાપ્તાહિક પોઝિટિવીટી દર છેલ્લા 96 દિવસથી 3% કરતા ઓછો થઈ ગયો છે, હાલમાં 1.82% છે
દૈનિક પોઝિટિવીટી દર 1.25% પહોંચ્યો, છેલ્લા 30 દિવસથી 3% કરતા ઓછો
કુલ 56.74 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168